**Az Egészségügyi Menedzserképző Központ az alábbi szakdolgozati témákat hirdeti meg a 2019/2020 tanévben II. évfolyamos hallgatói számára:**

Dr. Antal Zsuzsa témája

* Szervezetalakítás, szervezeti innovációk

A szakdolgozat keretében lehetőség nyílik az elméleti keretek segítségével az egységes szervezetek szervezettervezési célú elemzésére, a szervezeti céloknak, a betegek, ellátottak igényeinek, a belső szervezeti adottságoknak jobban megfelelő formális szervezeti struktúra ki- és átalakítására, az adott szervezeti keretek között a működés hatékonyságának javítására (például a koordinációs eszközök, a szabályozási rendszer fejlesztésével), vagy a mátrixműködésben rejlő lehetőségek vizsgálatára, a kulcsfolyamatok optimalizálására, vagy újraszervezésére, valamint a munkaszervezésben rejlő tartalékok feltárására a szervezeti teljesítmény javítása érdekében. Továbbá lehetőség adódik önálló intézmények, vállalatok intézmény- vagy vállalatcsoporttá való átalakításának, az egységes irányítás rendszerének kialakítására, a meglévő szervezetek működésének fejlesztési célú értékelésére. Végül feldolgozhatóak – a nemzetközi jó gyakorlatok megismerésével – a szociális és egészségügyi ágazat sürgető együttműködésének, interszektorális kapcsolatainak fejlesztésének lehetőségeivel, hazai adaptációjának kísérletével kapcsolatos témák is. Ez utóbbi, vagyis a „szociális egészségügy” (medico-social) téma különösen fontos az idősügy területén, ahol az ágazatközi, vagyis az egészségügyi és szociális szféra intézményeinek együttműködésében rejlő lehetőségek innovatív kiaknázásában komoly elmaradásunk van nemzetközi összehasonlításban.

Dr. Bálity Csaba témája

* Interprofesszionális és ágazatközi együttműködések az egészségügyben

Betegbiztonsági Tanszéki Csoport témái

* Minőség és betegbiztonság fejlesztése egészségügyi intézményben

Témavezetők: Dr. Lám Judit, Dr. Belicza Éva, Surján Cecília, Sinka Erika, Pitás Eszter, Dr. Safadi Heléna

* Minőségfejlesztési projekt fejlesztésének tanulságai

Témavezetők: Dr. Lám Judit, Dr. Belicza Éva, Surján Cecília, Sinka Erika, Pitás Eszter, Dr. Safadi Heléna, Baranyi Ivett

* A kórházhigiéné és a betegbiztonság kapcsolata

Témavezető: Baranyi Ivett

* A jógyakorlatok szerepe a betegbiztonság területén

Témavezetők: Dr. Safadi Heléna, Baranyi Ivett

* Digitális megoldások a betegbiztonság szolgálatában

Témavezetők: Dr. Lám Judit, Surján Cecília

* Dolgozói kompetenciák fejlesztése az ellátás minőségének és a betegbiztonság javításának érdekében

Témavezető: Surján Cecília

* A mesterséges intelligencia alkalmazásának lehetőségei az ellátás minőségének és biztonságának fejlesztésében

Témavezető: Dr. Lám Judit

* Betegbiztonsági attitűd mérés egészségügyi vezetők/dolgozók körében

Témavezetők: Dr. Lám Judit, Surján Cecília

* Dolgozói elégedettség hatása a szervezeti tevékenységek minőségére

Témavezetők: Pitás Eszter, Surján Cecília

* Munkafolyamatok átszervezésének jelentősége a szervezeti hatékonyság növelésében

Témavezetők: Pitás Eszter, Surján Cecília

* Minőségfejlesztés a szervezeti kultúra és/vagy a változtatásmenedzsment tükrében

Témavezetők: Dr. Safadi Heléna, Surján Cecília

* Egészségügyi ellátási folyamatok elemzése, tervezése, racionalizálása

Témavezetők: Dr. Safadi Heléna, Baranyi Ivett

Dr. Cserháti Zoltán témái

* Az egészségügyi humán erőforrás kihívásai Magyarországon
* Prevenció és szakmai együttműködések szerepe az egészségügyi alapellátásban
* Az egészséges életmódot támogató környezet kialakítása és viselkedésváltozás elősegítése népegészségügyi beavatkozásokkal
* Vezetés és munkahelyi stressz összefüggései
* Szervezeti változtatások, fejlesztések kezdeményezése, tervezése és megvalósítása (ez takarja a projektmunkát, és akár mindenkinél lehet, ha a szabályoknak az megfelelő)

Dr. Gaál Péter témája

* Egészségügy finanszírozás és ellátásszervezés a magyar egészségügyi rendszerben

Dr. Ivády Vilmos témái

* Kórházi gazdálkodás, kontrolling, gazdálkodási eredményértékelés
* Kórházi adósság: a keletkezés oka és a kezelés lehetőségei
* Belső érdekeltség bevezetése és működtetése a kórházi gazdálkodásban
* Gazdaságossági és megtérülési számítások az egészségügyi fejlesztések megalapozásában és értékelésében
* A magánszektor szerepvállalása az állami egészségügyi feladatok ellátásában

Dr. Kovács Eszter témái

* Egészségügyi munkaerő tervezés és menedzsment a globális mezőben
* Szolgáltatások és személyek áramlása, avagy határokon átnyúló egészségügy
* Az egészségturizmusban rejlő lehetőségek
* A digitális egészségügyi munkaerő

A gyorsan változó társadalmi mezőben a mobilitás alapvetően befolyásolja az egészségügyi ellátórendszerek működését és magát az egészségügyi ellátást. Európában a szabad mozgás az alapjogok közé tartozik, így az egészségügyi szektor szereplőinek mobilitása is jelentős. A szakemberek ki- és beáramlása több országban problémát okoz; például hiányszakmák jönnek létre, illetve a szakember ellátottság területi egyenlőtlenségei is megnőhetnek. A szakemberhiány és a lefedettségbeli egyenlőtlenségek következménye az egészségügyi ellátást és az egészségügyi rendszerek fenntarthatóságát is veszélyeztetheti.

Emellett a páciensek mobilitása szintén jelentős változásokat eredményez az egészségügyi ellátásban. Egyre többen vesznek igénybe tervezett ellátást, kiváltképpen magánellátást, ami azt jelenti, hogy kifejezetten gyógyulási célból lépik át a határokat. Ennek több oka lehet, például a hosszú várólista bizonyos ellátási formákban, határmenti megállapodások a racionalizált betegutak/betegellátás érdekében, költséghatékonyság, minőségügyi megfontolások vagy az egészség-, és gyógyturizmus égisze alatti vakációs, élményszerzési többlet. Az egészségturizmus lehetőséget kínál a páciensek számára: gyors hozzáférésre, idő és/vagy pénz megtakarításra, illetve speciális, hazájukban nem elérhető kezelések igénybevételére.

Ami a szolgáltatásokat illeti a digitális transzformáció térhódítása alapjaiban változtatja meg az egészségügyi rendszerek működését és dönti le a határokat. Napjainkban a távleletezés, távgyógyítás, telekonzultáció, vagy akár a mobilapplikációk instant módon segíthetik a lakosság egészségmagatartását, valamint támogathatják a szakemberek hatékony munkavégzését. Az elektronikus és digitális platformokon keletkező adatok és információk szintén pozitív hozadékkal járhatnak a gyógyítási folyamatokban. Éppen ezért szükséges, hogy egy megfelelően felkészített egészségügyi személyzet internalizálja ezeket a változásokat, mind attitűd, mind készségszinten.

Dr. Palicz Tamás és Joó Tamás témái

* Digitális egészségügyi megoldások (JT, PT)

Témavezetők: Dr. Palicz Tamás, Joó Tamás

* A Mesterséges Intelligencia alkalmazási lehetőségei az egészségügyben (JT, PT)

Témavezetők: Dr. Palicz Tamás, Joó Tamás

* Kiberbiztonság egészségügyi vetületei (JT, PT)

Témavezetők: Dr. Palicz Tamás, Joó Tamás

* Folyamatközpontú változtatásvezetés az egészségügyi intézményeknél (PT)

Témavezető: Dr. Palicz Tamás

* Meghatározó egészségmagatartási kockázati tényezők társadalmi terhei

Témavezető: Joó Tamás

* Dohányzás ellenes küzdelem szervezeti lehetőségei

Témavezető: Joó Tamás

* Változtatásmenedzsment népegészségügyi megfontolásai

Témavezető: Joó Tamás

Dr. Sinkó Eszter témája

* Az egészségpolitika irányváltásai az elmúlt 15 évben

Dr. Takács Erika témái

* kontrolling
* tevékenységmenedzsment (operations management): pl. ellátás ütemezése, kapacitáskihasználás